KOMISSION PÄÄTÖS,

tehty 1 päivänä heinäkuuta 1999,

rakennerahastojen tavoite n:o 1 -alueiden luettelosta kaudeksi 2000-2006

(tiedoksiannettu numerolla K(1999) 1770)

(1999/502/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 3 artiklan 2 kohdan,

sekä katsoo, että

1) asetuksen (EY) N:o 1260/1999 1 artiklan ensimmäisen kohdan 1 alakohdassa vahvistetaan, että rakennerahastojen tavoitteella 1 pyritään edistämään kehityksessä jälkeen jääneiden alueiden kehittämistä ja rakenteellista sopeuttamista,

2) asetuksen (EY) N:o 1260/1999 3 artiklan 1 kohdan ensimmäisessä alakohdassa säädetään, että tavoite 1 n:o -alueet ovat tilastollisen alueluokituksen II-tasoa (NUTS II) vastaavia alueita, joiden bruttokansantuote (BKT) asukasta kohti ostovoimayksikkönä mitattuna ja yhteisön käytössä 26 päivänä maaliskuuta 1999 olleiden vuosia 1994, 1995 ja 1996 koskevien tietojen perusteella on vähemmän kuin 75 prosenttia yhteisön keskiarvosta,

3) asetuksen (EY) N:o 1260/1999 3 artiklan 1 kohdan toisessa alakohdassa säädetään, että tämän tavoitteen kohdealueisiin kuuluvat myös erityisen syrjäiset alueet (Ranskan merentakaiset departementit, Azorit, Madeira ja Kanariansaaret), jotka eivät ylitä 75 prosentin kynnystä, sekä Itävallan, Suomen ja Ruotsin liittymisasiakirjaan(2) liitetyn pöytäkirjan n:o 6 mukaiset tavoite n:o 6 -alueet kaudella 1995-1999,

4) asetuksen (EY) N:o 1260/1999 6 artiklan 1 kohdan ensimmäisessä alakohdassa säädetään, että sen estämättä, mitä mainitun asetuksen 3 artiklassa säädetään, tavoite n:o 1 -alueisiin rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1998 annetun neuvoston asetuksen (ETY) N:o 2052/88(3), sellaisena kuin se on viimeksi muutettuna asetuksella (EY) N:o 3193/94(4), mukaisesti kuuluvat alueet, joita ei mainita asetuksen (EY) N:o 1260/1999 3 artiklan 1 kohdassa, saavat siirtymäkauden ajan rahastojen tavoite n:o 1 -tukea 1 päivän tammikuuta 2000 ja 31 päivän joulukuuta 2005 välisenä aikana,

5) asetuksen (EY) N:o 1260/1999 6 artiklan 1 kohdan toisessa alakohdassa säädetään, että hyväksyessään 3 artiklan 2 kohdassa tarkoitetun luettelon komissio laatii mainitun asetuksen 4 artiklan 5 ja 6 kohdan säännösten mukaisesti luettelon niistä NUTS III -tason alueista, jotka kuuluvat näihin siirtymäkauden tavoite n:o 1 -tukea rahastoista vuoteen 2006 saaviin alueisiin,

6) asetuksen (EY) N:o 1260/1999 6 artiklan 1 kohdan kolmannessa alakohdassa säädetään kuitenkin, että komissio voi tämän saman kohdan toisessa alakohdassa tarkoitettujen alueiden väestömäärän rajoissa ja mainitun asetuksen 4 artiklan 4 kohdan toisen alakohdan säännöksiä noudattaen asettaa niiden tilalle jonkin jäsenvaltion ehdotuksesta sellaisia NUTS III -tason tai sitä alemman tason alueita, jotka kuuluvat kyseisiin 4 artiklan 5-9 kohdan perusteet täyttäviin alueisiin; komissio on ottanut huomioon jäsenvaltioiden tästä aiheesta esittämät pyynnöt, ja

7) asetuksen (EY) N:o 1260/1999 6 artiklan 1 kohdan neljännessä alakohdassa säädetään, että alueet, joita ei mainita toisessa ja kolmannessa alakohdassa tarkoitetussa luettelossa, saavat vuonna 2006 edelleen ESR:n, KOR:n ja EMOTR:n ohjausosaston tukea saman tukitoimen osana,

ON TEHNYT TÄMÄN PÄÄTÖKSEN:

1 artikla

Tavoite n:o 1 -alueet esitetään liitteessä I.

Luettelo on voimassa 1 päivän tammikuuta 2000 ja 31 päivän joulukuuta 2006 välisenä aikana.

2 artikla

Tavoitteen n:o 1 mukaista siirtymäkauden tukea saavat alueet esitetään liitteessä II.

Luettelo on voimassa 1 päivän tammikuuta 2000 ja 31 päivän joulukuuta 2005 tai 31 päivän joulukuuta 2006 välisenä aikana luetteloissa mainittujen alueiden osalta.

3 artikla

Tämä päätös on osoitettu kaikille jäsenvaltioille.

Tehty Brysselissä 1 päivänä heinäkuuta 1999.

Komission puolesta

Monika WULF-MATHIES

Komission jäsen

(1) EYVL L 161, 26.6.1999, s. 1.

(2) EYVL L 1, 1.1.1995, s. 11.

(3) EYVL L 185, 15.7.1988, s. 9.

(4) EYVL L 337, 24.12.1994, s. 11.

LIITE I

Luettelo rakennerahastojen tavoite n:o 1 NUTS II -alueista 1 päivänä tammikuuta 2000 ja 31 päivänä joulukuuta 2006 välisenä aikana

Saksa

Brandenburg

Mecklenburg-Vorpommern

Chemnitz

Dresden

Leipzig

Dessau

Halle

Magdeburg

Thüringen

Kreikka

Anatoliki Makedonia, Thraki

Kentriki Makedonia

Dytiki Makedonia

Thessalia

Ipiros

Ionia Nisia

Dytiki Ellada

Sterea Ellada

Peloponnisos

Attiki

Vorio Aigaio

Notio Aigaio

Kriti

Espanja

Galicia

Principado de Asturias

Castilla y León

Castilla-La Mancha

Extremadura

Comunidad Valenciana

Andalucía

Región de Murcia

Ceuta y Melilla

Canarias

Ranska

Guadeloupe

Martinique

Guyane

Réunion

Irlanti

Border Midlands and Western

Italia

Campania

Puglia

Basilicata

Calabria

Sicilia

Sardegna

Itävalta

Burgenland

Portugali

Norte

Centro

Alentejo

Algarve

Açores

Madeira

Suomi

Itä-Suomi

Väli-Suomi(1)

Pohjois-Suomi(2)

Ruotsi

Norra Mellansverige(3)

Mellersta Norrland(4)

Övre Norrland(5)

Yhdistynyt kuningaskunta

South Yorkshire

West Wales and The Valleys

Cornwall and Isles of Scilly

Merseyside

(1) Ainoastaan Itävallan, Ruotsin ja Suomen liittymisasiakirjan pöytäkirjassa n:o 6 olevassa liitteessä I tarkoitetut alueet.

(2) Ainoastaan Itävallan, Ruotsin ja Suomen liittymisasiakirjan pöytäkirjassa n:o 6 olevassa liitteessä I tarkoitetut alueet.

(3) Ainoastaan Itävallan, Ruotsin ja Suomen liittymisasiakirjan pöytäkirjassa n:o 6 olevassa liitteessä I tarkoitetut alueet.

(4) Ainoastaan Itävallan, Ruotsin ja Suomen liittymisasiakirjan pöytäkirjassa n:o 6 olevassa liitteessä I tarkoitetut alueet.

(5) Ainoastaan Itävallan, Ruotsin ja Suomen liittymisasiakirjan pöytäkirjassa n:o 6 olevassa liitteessä I tarkoitetut alueet.

LIITE II

Luettelo rakennerahastojen tavoitteen n:o 1 mukaista siirtymäkauden tukea saavista alueista 1 päivän tammikuuta 2000 ja 31 päivän joulukuuta 2006 välisenä aikana

>TAULUKON PAIKKA>